廣府民間故事

廣府民間故事係粵人作嘅民間故仔，喺廣東同廣西東部一帶流行。呢柞故仔有大唐大宋漢文化嘅影響，但係又有啲南越文化嘅影子喺入面。呢柞故仔份量幾大，重畀人輯錄咗做書
。

故仔
廣府民間故事裡頭出名啲嘅故仔包括：
五羊傳說
活畫李子長
杜鵑姑娘
破寶缽
漏米岩
悅城龍母
諾實和玉丹
甘工鳥
聰明的放牛娃
春郎和秋娘
青青和紅紅
鐵弓李貴
紅蘑茹與白蘑茹
神奇的石鎚
鐵臂郎和雅沙
貪心的哥哥
珠娘
天南第一花
媽嶼島
八仙鬧海

人物

冼夫人
冼夫人係喺嶺南民俗裏頭一個好緊要嘅歷史人物，重畀人嗌做「嶺南聖母」。佢本名叫亞英，係公元 6 世紀嗰陣嶺南嘅百越人當中一個有本事嘅領袖同軍事家。佢喺隋朝時期幫中原嘅皇朝手打冧咗嗰時喺嶺南度割據一方嘅陳朝，後嚟又平定咗幾場百越人嘅作反，最後幫中原皇朝手成功咁控制住嶺南地區同埋開始咗呢一頭嘅漢化過程，間接係幫咗嶺南進化成今日嘅樣。現代嘅嶺南民間間唔中都會搞活動嚟去紀念冼夫人嘅功績，重起咗啲叫冼太廟嘅建築物－直頭有啲當咗冼夫人係神咁拜。

袁崇煥
袁崇煥係嶺南一個好重要嘅歷史人物。佢喺東莞出世，係大明末期一個好重要嘅反清將領。佢喺 1619 年嗰時中咗進士，後嚟調去兵部守山海關同遼東，創咗好多戰績同幫手搞咗好多軍事工程。但係喺崇禎手下畀人屈佢話佢係內鬼，搞到畀崇禎判佢凌遲處死。雖然係咁，佢響好多粵人心目中都係一個英雄人物。嶺南地區周圍都有佢嘅紀念館，而佢嗰句金句「掉哪媽，頂硬上！」。基本上喺嶺南冇人唔識。後嚟佢句嘢喺 2010 年 7 月畀人鑿走嗰單嘢重觸發咗廣州撐粵語行動。

其他
黃飛鴻
廣東十虎
望夫石

嶺南文化
盧亭

攷

嶺南文化